Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 759

7.A—B ÁTLAGÁLLOMÁNYOK A jelentés célja A táblázatok — az eszközök, a források, illetve a mérlegen kívüli tételek átlagállományaira vonatkozó — adatai forint, euró, egyéb deviza bontásban a hitelintézettel kapcsolatos mutatók számításához nyújtanak segítséget. A negyedéves átlagállományok számítása során az eszközök és források összesen értéke nem feltétlenül egyezik meg. A hitelintézetnek a törvényi elõírások alapján gondoskodni kell arról, hogy az adatszolgáltatási kötelezettségének eleget tudjon tenni.36 A prudens magatartás alapvetõ követelménye, hogy a hitelintézet minden nap képes legyen felmérni eszközeit, forrásait, bevételeit és kiadásait, függetlenül attól, hogy a fõkönyvi adatait milyen rendszerességgel zárja. Ennek értelmében lehetõvé kell tenni, hogy a táblákhoz szükséges adatok elõállítása is — minél rövidebb idõn belül — megvalósuljon. Amíg a hitelintézet rendszere nem képes erre, addig az elõírástól eltérõ számbavételt külön — írásban is — jelezni kell.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes